[image: ]

   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/291
                             Pl-x 304/2021

                             Bucureşti,  03.11.2021






                        



                                                    


                                                   A  V  I  Z

asupra propunerii legislative pentru modificarea şi completarea 
OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare




În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare cu propunerea legislativă pentru modificarea şi completarea OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare, transmisă cu adresa nr. Pl-x 304 din 30 iunie 2021, înregistrată sub nr. 4c-1/291 din  1 iulie 2021. 

Senatul, în calitate de primă Cameră sesizată, a respins iniţiativa legislativă, în şedinţa din 28 iunie 2021.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 

Potrivit reglementărilor art. 62, art. 54 alin. (3) teza I și art. 131   din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 3 noiembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
Inițiativa legislativă are ca obiect de reglementare modificarea şi completarea art.7 din Ordonanţa de urgenţă a Guvemului nr. 40/2015. Potrivit expunerii de motive, iniţiatorii propun, în principal, soluţii pentru acordarea unor măsuri de sprijin financiar pentru plata contribuţiei publice de către beneficiarii ordonatori de credite ai bugetului local, ceea ce va conduce la asigurarea finalizării investiţiilor în derulare, finanţate prin accesarea unor fonduri europene, fie prin utilizarea excedentului bugetelor locale, fie prin transferuri de la bugetul de stat.
Membrii Comisiei au analizat propunerea legislativă supusă avizării, expunerea de motive, punctul de vedere negativ al Guvernului, avizul favorabil al Consiliului Legislativ, cu observaţii şi propuneri, transmis cu adresa nr. 352 din         20 mai 2021, precum și  avizul nefavorabil al Consiliului Economic și Social, transmis cu adresa nr. 3868 din 12 mai 2021.
[bookmark: _GoBack]În urma dezbaterilor, membrii Comisiei au hotărât, cu majoritate de voturi (6 voturi împotrivă și o abținere) avizarea favorabilă a propunerii legislative pentru modificarea şi completarea OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare, în forma prezentată de inițiator.
În raport cu obiectul şi conţinutul său, inițiativa legislativă face parte din categoria legilor ordinare.

